1. melléklet
Budapest Főváros Önkormányzat Közgyűlésének
…/2011. (... ...) önkormányzati rendelete
[bookmark: pr2]a Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. rendelet módosításáról


 Budapest Főváros Közgyűlése a Magyar Köztársaság Alkotmányáról szóló 1949. évi XX. törvény 44/A. § (2) bekezdésében meghatározott eredeti jogalkotói hatáskörében és a helyi önkormányzatokról szóló 1990. évi LXV. törvény 18. § (1) bekezdésében meghatározott feladatkörében eljárva a következőket rendeli el:


1. §

A Fővárosi Önkormányzat Szervezeti és Működési Szabályzatáról szóló 55/2010. (XII.9.) Főv. Kgy. rendelet 7. sz. mellékletének „V. Közúti közlekedés” fejezete az alábbi új 20. ponttal egészül ki:

„20.	Dönt a helyi jelentőségű közlekedési nevek megállapításáról, megváltoztatásáról.
303/2007. (XI. 14.) Korm. rendelet  2.§. (3) k.)
1991. évi XX. törvény 39.§ (2)”


2. §

Ez a rendelet a kihirdetését követő napon lép hatályba és a következő napon hatályát veszti.





	Sárádi Kálmánné dr.	Tarlós István
	főjegyző	főpolgármester


INDOKOLÁS
Általános indokolás
A helyi önkormányzatokról szóló 1990. évi LXV. törvény (Ötv.) 18. § (2) bekezdése, valamint az Ötv. 35. § (1) bekezdés c) pontja szerinti felhatalmazások alapján és az Alkotmány 44/A. § (1) bekezdés c) pontjában biztosított eredeti jogalkotói hatáskörében eljárva módosítja a Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. számú önkormányzati rendeletét.
Részletes indokolás
Az 1. §-hoz
A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 39.§ (2) alapján a helyi önkormányzat képviselőtestülete hatáskörébe tartozik a települési megyei, fővárosi térképészeti határkiigazítás véleményezése, valamint a jogszabályban meghatározott körben a földrajzi nevek megállapítása, megváltoztatása. A jogszabály lehetőséget ad arra, hogy a közgyűlés a helyi jelentőségű közlekedési nevek kapcsán ezt a jogosultságot átruházza a főpolgármesterre. Annak érdekében, hogy a főpolgármester dönteni tudjon a helyi jelentőségű közlekedési nevekről szükséges az SZMSZ 7.sz. mellékletének módosítása.
A 2. §-hoz
A rendelet hatálybalépését szabályozza, időpontja a kihirdetését követő nap.

